RML ตุน Backlog กว่า 5.6 พันลบ. เล็งเปิด 2 โครงการ “อัลตร้าลักชัวรี่” 1.3 หมื่นลบ.
RML ปลื้ม แคมเปญ “RAIMON LAND COLLECTION” กระแสตอบรับดี ตุน Backlog กว่า 5.6 พันลบ. เล็งเปิด 2 โครงการ “อัลตร้าลักชัวรี่” มูลค่า 1.3 หมื่นลบ.
RML ปลื้ม แคมเปญ “RAIMON LAND COLLECTION” กระแสตอบรับดี ตุน Backlog กว่า 5.6 พันลบ. เล็งเปิด 2 โครงการ “อัลตร้าลักชัวรี่” 1.3 หมื่นลบ.
27 ธ.ค. 2564

นายกรณ์ ณรงค์เดช ประธานเจ้าหน้าที่บริหารบริษัท ไรมอน แลนด์ จำกัด (มหาชน) หรือ RML เปิดเผยว่า เพื่อตอบรับนโยบายกระตุ้นอสังหาฯของภาครัฐ บริษัทได้จัดแคมเปญส่งท้ายปลายปี 64 “RAIMON LAND COLLECTION” รวมโครงการลักชัวรี่ 2 โครงการ โดยมีกระแสตอบรับที่ดีจากลูกค้าผู้มีกำลังซื้อทั้งชาวไทย และต่างชาติที่สนใจลักชัวรี่คอนโดมิเนียมทำเลใจกลางเมือง แม้อยู่ในช่วงเฝ้าระวังสถานการณ์การแพร่ระบาดโควิด-19 ก็ตาม
“การแพร่ระบาดของโควิด-19 ที่เริ่มตั้งแต่ช่วงต้นปี 2563 ต่อเนื่องถึงปี 2564 ถือเป็นช่วงเวลาที่ท้าทายตลาดอสังหาฯ และผู้พัฒนาอสังหาฯส่วนใหญ่มีการปรับกลยุทธ์อย่างต่อเนื่อง โดยบริษัทได้มีการปรับกลยุทธ์การตลาด และการขาย เน้นใช้ออนไลน์ ผ่านช่องทางวีดีโอ คอล (VDO Call) หรือรับชมห้องตัวอย่างเสมือนจริงแบบ 360 องศา (Virtual Tour) โดยได้รับการตอบรับที่ดีทั้งจากลูกค้าชาวไทย และกลุ่มลูกค้าต่างชาติที่ให้ความสนใจแม้ในช่วงสถานการณ์การระบาดของ COVID-19 ซึ่งกลุ่มเป้าหมายดังกล่าวได้ขยายตลาดไปที่ฮ่องกง, สิงคโปร์, จีน และไต้หวัน ที่มองหาบ้านหลังที่สอง และต้องการลงทุนอสังหาริมทรัพย์บนทำเลศักยภาพ 
ดังนั้นจึงทำบริษัทสามารถปิดการขายโครงการพร้อมอยู่อย่างต่อเนื่อง (Sold Out) ทั้งหมด 7 โครงการ  ได้แก่  The River (เดอะ ริเวอร์), The Diplomat 39 (เดอะ ดิโพลแมท 39), The Diplomat Sathorn (เดอะ ดิโพลแมท  สาทร),  The Lofts Silom  (เดอะ ลอฟท์ สีลม), The Lofts Asoke  (เดอะ ลอฟท์ อโศก), Zire Wongamat (ซายร์ วงศ์อมาตย์) และ Unixx Pattaya (ยูนิกซ์  พัทยา) แสดงให้เห็นว่าศักยภาพของตลาดระดับบนยังคงไปได้ดี  ซึ่งบริษัทมียอดขายรอรับรู้รายได้ (Backlog) ในงวด 9 เดือน ทั้งสิ้น 5,643.1 ล้านบาท” นายกรณ์ กล่าว
สำหรับแนวโน้มธุรกิจช่วงโค้งสุดท้ายของปี 2564 บริษัทยังคงอัดแคมเปญสนับสนุนการขายต่อเนื่อง สำหรับโครงการ The Estelle Phrom Phong (ดิ เอสเทล พร้อมพงษ์) คอนโดมิเนียมทำเลศักยภาพใจกลางสุขุมวิทรายล้อมด้วย Lifestyle Hub (ไลฟ์สไตล์ ฮับ) ระดับเวิล์ดคลาส และ TAIT Sathorn 12 (เทตต์ สาทร ทเวลฟ์) คอนโดมิเนียมใจกลางย่านธุรกิจอย่างสาทร  อีกทั้ง บริษัทมีแผนการเปิดโครงการใหม่ อสังหาฯอัลตร้าลักชัวรี่จำนวน 2 โครงการ ในบริเวณใจกลางเมืองซอยสุขุมวิท 38 และ Ocean Front Luxury Villa  (โอเชี่ยน ฟรอนท์ ลักชัวรี่ วิลล่า) มูลค่ารวม 13,000 ล้านบาท